[{"text_idx": "#000003", "text": "1. pa\u0308ev \u2013 16.04. Koguneme Tallinna Lennujaamas va\u0308ljuvate lendude infotabloo juures kell 18.00. Lend Tallinn \u2013 Istanbul \u2013 Amman kell 19.55 \u2013 04.00."}, {"text_idx": "#000004", "text": "2. pa\u0308ev \u2013 17.03 Kell 04.00 saabumine Ammani lennuva\u0308ljale, kus meid tervitab kohalik partnerfirma to\u0308o\u0308taja. Piiriu\u0308letuse formaalsused. Kohalik buss viib meid hotelli Ammanis. Majutume hotelli MENA Tyche Hotel Amman**** Pa\u0308rast va\u0308ikest puhkust hommikuso\u0308o\u0308k hotellis."}, {"text_idx": "#000005", "text": "Tutvume seitsmel ku\u0308nkal asetseva Jordaania pealinna Ammani vaatamisva\u0308a\u0308rsustega. Ku\u0308lastame Ammani ko\u0303rgeima ku\u0308nka otsa rajatud vana tsitadelliga, kust avaneb vo\u0303rratu vaade vanalinnale. Na\u0308eme Omaijaadide paleed, ku\u0308lastame arheoloogiamuuseumi ning 6000 istekohaga Rooma amfiteatrit, mis on Ammani ko\u0303ige silmapaistvam vanaaja ma\u0308letis."}, {"text_idx": "#000006", "text": "O\u0303htupoolikul jalutame As-Salt\u2019i linnakeses, mis kuulub UNESCO maailmapa\u0308randi nimekirja. Linna peetakse Jordaania ko\u0303ige vanemaks asustatud alaks. Jalutame mo\u0308o\u0308da kitsaid ta\u0308navaid ja imetleme 19. sajandi arhitektuuri, sealhulgas Ottomani stiilis maju. Avastame kohalikke poode, kohvikuid ja ta\u0308navaturge, et kogeda selle linna elavat atmosfa\u0308a\u0308ri. O\u0308o\u0308bime samas hotellis MENA Tyche Hotel Amman**** O\u0303htuso\u0308o\u0308k hotellis."}, {"text_idx": "#000008", "text": "Pa\u0308rast hommikuso\u0308o\u0308ki so\u0303idame Umm Qais\u2019i (muistne Gadara). Umm Qais oli kunagi o\u0303itsev Dekapolise linn Gadara. Ta\u0308napa\u0308eval on kunagisest linnast alles muljetavaldavad varemed, sh 2 antiikteatrit. Ta\u0308nu oma suurepa\u0308rasele asukohale ma\u0308e otsas avaneb Umm Qais\u2019ist maaliline vaade Jordani orule ning kolmele riigile (Jordaania, Su\u0308u\u0308ria ning Iisraeli ja Palestiina territooriumile). Samuti paistavad Golani ko\u0303rgendikud, Hermoni ma\u0308gi ja 10 km kaugusel asuv Galilea ja\u0308rv."}, {"text_idx": "#000009", "text": "Tagasiteel ku\u0308lastame Jerash\u2019i (muistne Gerasa). Iidne Jerashi linn on pa\u0308rast Petrat Jordaania u\u0308ks populaarsemaid vaatamisva\u0308a\u0308rsusi. Tegemist on Dekapolise ko\u0303ige paremini sa\u0308ilinud linnaga, mida on nimetatud ka idamaade Pompeiks. Linn oli aastasadu liiva alla mattunud ning seda on ja\u0308rk-ja\u0308rgult alates 1920. aastatest pa\u0308evavalgele toodud. Gerasa toob meieni pea ta\u0308iuslikult sa\u0308ilinud antiikse linna oma teatri, sammastega allee, templite ja kirikutega."}, {"text_idx": "#000012", "text": "Hommikuso\u0308o\u0308k hotellis. So\u0303idame Madaba linna, mis asub Jordaania ko\u0303ige kristlikumas piirkonnas. Vaatleme kreeka-ortodoksi Pu\u0308ha Georgi kirikut, mille po\u0303randal on hindamatu va\u0308a\u0308rtusega mosaiikkaart, kus on kujutatud va\u0308ga detailitruult 6. sajandi Palestiinat. Ku\u0308lastame mosaiigikooli to\u0308o\u0308tuba, kus saame teada, kuidas valmivad hunnitud mosaiigid."}, {"text_idx": "#000013", "text": "Edasi so\u0303idame Nebo ma\u0308ele, mis on Jordaania u\u0308ks kuulsamaid pu\u0308hapaiku. Just siin tegi Mooses oma uue ilmutuse rahvale teatavaks: \u201eMe oleme jo\u0303udnud koju, meile igaveseks to\u0303otatud maale!\u201c 120-aastase Moosese su\u0308da ro\u0303o\u0303mustas, na\u0308hes enda ees laiuvat haljendavat ja viljakat Jordani orgu, kuid tema jaks oli otsas ja tema u\u0308lesanne ta\u0308idetud. Mooses ei to\u0303stnud ise kunagi oma jalga To\u0303otatud Maale. Ta olevat maetud Nebo ma\u0308ele, kuid tema haua ta\u0308pset asukohta ei teata. U\u0308le 700 m ko\u0303rguselt ma\u0308elt avanevad maalilised vaated Surnumerele, Jordani jo\u0303ele ning ha\u0308sti on na\u0308ha ka juuda ho\u0303imude esimene Kaananimaale rajatud oma linn \u2013 Jeeriko."}, {"text_idx": "#000018", "text": "Pa\u0308rast hommikuso\u0308o\u0308ki alustame ko\u0303rbeteekonda lo\u0303unasse. Ku\u0308lastame vo\u0303imsat ristiso\u0303dijate poolt 12. sajandil ehitatud ha\u0308stisa\u0308ilinud Kerak\u2019i kindlust, mis oli strateegiline tugipunkt Egiptuse ja Su\u0308u\u0308ria vahel kulgevatel iidsetel karavaniteedel."}, {"text_idx": "#000019", "text": "Seeja\u0308rel so\u0303idame Dana looduskaitsealale. Tutvume kaitsealal asuva Ottomani-aegse armsa Dana ku\u0308lakesega, kust avanevad kaunid vaated all laiuvale orule. Jalutame mo\u0308o\u0308da kitsaid ta\u0308navaid, tutvume kohaliku eluviisi ja ka\u0308sito\u0308o\u0308ga."}, {"text_idx": "#000021", "text": "Hommikuso\u0308o\u0308k hotellis. Roosa kaljulinn Petra on maailma u\u0308ks kuulsamaid arheoloogilisi paiku, kus muistse idamaa traditsioonid sulanduvad hellenistliku arhitektuuriga. Petra rajasid 6. sajandil eKr semiidi rahvas nabatealased. Enne muistsesse linna sisenemist la\u0308bime 1,2 km pikkuse kaljulo\u0303he, mida nimetatakse Siqiks. Ka\u0308igu lo\u0303pus avaneb vo\u0303rratu vaade Aarete kambri (Al Khazna) fassaadile, mida peetakse linna ko\u0303ige ilusamaks. Na\u0308eme ka teisi ta\u0308helepanuva\u0308a\u0308rsed ma\u0308lestusma\u0308rke: amfiteatrit, templeid, vo\u0303lvitud va\u0308ravaid, sammaska\u0308ike ning kaljuseintesse tahutud veetrasse. 2007. aastal nimetati Petra u\u0308heks seitsmest uueks maailmaimeks."}, {"text_idx": "#000022", "text": "O\u0303htupoolikul so\u0303idame Wadi Rum\u2019i. See on liivako\u0303rb, kust tuul on miljonite aastate jooksul pu\u0308hkinud minema lahtise liiva ning ja\u0308tnud paika ko\u0303vemast pinnasest ma\u0308emassiivid, mis nu\u0308u\u0308d sadade meetrite ko\u0303rgustena tekitavad Marsi pinnale sarnase punase maastiku. U\u0308le ja u\u0308mber kaljutippude keerlevad sajad matka- ja ronimisrajad. Erakordse maastiku to\u0303ttu, mis meenutab kuumaastikku, nimetatakse Wadi Rumi ka Kuu oruks. Majutume ko\u0303rbelaagris Al Sultana Luxury Camp***** Beduiini o\u0303htuso\u0308o\u0308k traditsioonilises beduiinitelgis."}, {"text_idx": "#000024", "text": "Hommikuso\u0308o\u0308k. Seeja\u0308rel ootab meid paaritunnine dz\u030ciibisafari, mille jooksul naudime erakordset loodusmaastikku kaljuste ma\u0308gede ja punaka liivaga. Safari ajal jagavad beduiinid teavet ko\u0303rbes elamise, sealsete taimede ja nende kasutamise kohta."}, {"text_idx": "#000025", "text": "Ja\u0308rgmisena teeme kaameliso\u0303idu beduiinist giidi saatel, kes tutvustab meile ka kaamelite hingeelu. Imetleme ko\u0303rgeid liivakivikaljusid ja naudime ko\u0303rbevaikust."}, {"text_idx": "#000027", "text": "9. pa\u0308ev \u2013 24.04. Amman \u2013 Ajloun (Seebitee ja Ajloun\u2019i kindlus) \u2013 Folkloorio\u0303htu."}, {"text_idx": "#000028", "text": "Hommikuso\u0308o\u0308k hotellis. Suundume Ajlouni kaitsealale. Seebitee viib meid la\u0308bi Ajlouni piirkonna maaliliste maastike. Ku\u0308lastame Seebimaja, et na\u0308ha, kuidas kohalikud naised valmistavad oliivio\u0303list looduslikku seepi."}, {"text_idx": "#000029", "text": "Seeja\u0308rel ku\u0308lastame ma\u0308e otsas asuvat Ajlouni kindlust, mis on suurepa\u0308rane na\u0308ide ajubiidide militaararhitektuurist. Kindlusest avanevad vo\u0303rratud vaated Jordani orule ja ko\u0303rbemaastikule."}, {"text_idx": "#000030", "text": "So\u0303idame tagasi Ammanisse. Jordaania folkloorio\u0303htu rikkaliku o\u0303htuso\u0308o\u0308giga. Naudime Jordaania traditsioonilist muusikat ja tantsu ning kogeme kohalikku ku\u0308lalislahkust."}, {"text_idx": "#000031", "text": "O\u0308o\u0308bime hotellis MENA Tyche Hotel Amman****"}, {"text_idx": "#000034", "text": "Reisiprogrammi la\u0308biviimine so\u0303ltub tihti ka kohalikest oludest \u2013 ootamatu ilmamuutus, liiklusummikud jne. Reisikorraldajana anname endast parima, et reis toimuks ta\u0308pselt lubatud kava ja\u0308rgi. Samas ja\u0308tame endale o\u0303iguse teha muudatusi juhul, kui see on meist so\u0303ltumatutel asjaoludel vajalik vo\u0303i va\u0308ltimatu."}, {"text_idx": "#000035", "text": "NB! Ekskursioonidel ko\u0303nnime palju, ka mo\u0308o\u0308da konarlikke radu (na\u0308iteks munakiviteed vms)"}, {"text_idx": "#000037", "text": "U\u0308hekohalise toa lisatasu 460.- \u20ac\nJootraha ei ole arvestatud reisi hinna sisse. Jordaanias on kombeks anda teenindajatele ALATI jootraha (pakikandjatele hotellis, toateenindusele, teenindajatele restoranis). Jootraha ja\u0308etakse ka meie kohalikule giidile ja bussijuhile. Reisijuht kogub kohalikule giidile ja bussijuhile mo\u0303eldud jootraha (see on 35 \u20ac / reisija kohta) meie reisi lo\u0303pus kokku."}, {"text_idx": "#000039", "text": "Reisito\u0303rke- ja tervisekindlustus (tervise osa 1 000 000 \u20ac ja reisito\u0303rge kuni 2000 \u20ac)"}, {"text_idx": "#000041", "text": "Eesti kodanik vajab Jordaaniasse reisimiseks viisat, mille saab piirilt. Viisa maksumus sisaldub reisipaketi hinnas. NB! Palume 1 kuu enne reisi edastada Tiit-Reisidele passi andmed, millega reisite Jordaaniasse (isikukood, passi number, va\u0308lja andmise kuupa\u0308ev, kehtivuse lo\u0303pu kuupa\u0308ev)."}, {"text_idx": "#000042", "text": "Eestil puudub Jordaanias va\u0308lisesindus ja seeto\u0303ttu soovitame reisiinfo ja reisihoiatuse saamiseks tutvuda kohapeal olevate teiste Euroopa Liidu liikmesriikide reisiinfo ja reisihoiatustega."}, {"text_idx": "#000043", "text": "Jordaania kohalikud seadused ja tavad la\u0308htuvad islami traditsioonist. Ku\u0308lalisena riigis on soovitav ja\u0308rgida kohalikke tavasid, et va\u0308ltida va\u0308a\u0308ritimo\u0303istmist, eriti Ramadani ajal."}, {"text_idx": "#000046", "text": "Kaardiga saab maksta suuremates restoranides, hotellides, kaubamajades. Va\u0308iksemates poodides eelistatakse sularahas (kohalikus rahas) tasumist. Ta\u0308navakaubanduses saab hakkama vaid sularahaga."}, {"text_idx": "#000047", "text": "Jordaania on peamiselt moslemimaa. Mosleminaiste riietus katab nende ka\u0308ed, jalad ja juuksed. Turistidele ei ole selline riietus kohustuslik, kuid va\u0308ga paljastav riietus ei ole sobilik. Va\u0308ga konservatiivne riietusstiil (nii naistele kui meestele) on soovitatav eriti Ammani vanalinnas ning va\u0308ljaspool linnu. Lu\u0308hikesi pu\u0308kse ei kanna kumbki sugupool, eriti oleksid need kohatud Ammanis. Topless pa\u0308evitamine on keelatud, eelistatakse u\u0308hes tu\u0308kis ujumistrikood. Kaheosalised pa\u0308evitusriided on lubatud hotellide basseinide a\u0308a\u0308res."}]